open-index/open-wikipedia-markdown huggingface dataset:
Purplexed

**Purplexed** είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1998 από την εταιρεία "Sony Music Entertainment Germany GmbH".

Η συλλογή περιλαμβάνει κομμάτια αποκλειστικά από τέσσερις δίσκους του συγκροτήματος, οι οποίοι κυκλοφόρησαν από το 1990 ως το 1996. Οι δίσκοι αυτοί είναι το "*[[Slaves and Masters]]*" (1990), το "*[[The Battle Rages On]]*" (1993), το ζωντανά ηχογραφημένο "*[[Come Hell or High Water]]*" (1994) και το "*[[Purpendicular]]*" (1996).

## Τα τραγούδια της συλλογής
1. **[[Highway Star]] (Live)** (remix) *(Blackmore, Gillan, Glover, Lord, Paice)* - 6:48
2. **[[The Battle Rages On...]]** (Blackmore, Gillan, Lord, Paice)* - 5:57<br />
3. *'King of Dreams** ''(Blackmore, Turner, Glover)'' - 5:30<br />
4. **Speed King (Live)** ''(Blackmore, Gillan, Glover, Lord, Paice)'' - 7:36<br />
5. **The Aviator** ''(Gillan, Morse, Glover, Lord, Paice)'' - 5:20<br />
6. **Love Conquers All** (Blackmore, Turner, Glover, Sherwood, Squire)'' - 3:47<br />
7. **Anya** ''(Blackmore, Gillan, Glover, Lord)'' - 6:35<br />
8. **Loosen My Strings** ''(Gillan, Morse, Glover, Lord, Paice)'' - 5:57<br />
9. **Solitaire** (Blackmore, Gillan, Glover)'' - 4:43<br />
10. **Child in Time (Live)** ''(Blackmore, Gillan, Glover, Lord, Paice)'' - 10:41<br />
11. **Smoke on the Water (Live)** ''(Blackmore, Gillan, Glover, Lord, Paice)'' - 9:50

==Τα μέλη των Deep Purple==
Οι μουσικοί οι οποίοι παίζουν στη συγκεκριμένη συλλογή προέρχονται από την [[Κατάλογος μελών των Deep Purple|δεύτερη, την πέμπτη και την έβδομη γραμμή μελών]] των [[Deep Purple]] και είναι οι εξής:

* **Ίαν Γκίλαν** - ''φωνητικά''
* **Τζο Λιν Τέρνερ** - ''φωνητικά''
* **Ρίτσι Μπλάκμορ** - ''κιθάρα''
* **Στηβ Μορς** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις*' - *τύμπανα''

## Παραπομπές

## Πηγές
* Purplexed - The Highway Star
* Deep Purple - Purplexed - Encyclopaedia Metallum: The Metal Archives

Κατηγορία:Δισκογραφία των Deep Purple
Κατηγορία:Άλμπουμ του 1998
Φράιζεϊτπαρκ Βιντάου

Το **Φράιζεϊτπαρκ Βιντάου** είναι ποδοσφαιρικό γήπεδο στο Ρούγκελ του Λίχτενσταϊν και είναι έδρα της ΦΚ Ρούγκελ. Είναι το μικρότερο στάδιο του Λίχτενσταϊν με χωρητικότητα 500 θέσεων . Το μήκος του αγωνιστικού χώρου είναι 105 m. και το πλάτος 68 m.

## Παραπομπές


Κατηγορία:Στάδια ποδοσφαίρου στο Λίχτενσταϊν
Κατηγορία:Αθλητικές εγκαταστάσεις στο Λίχτενσταϊν
Κατηγορία:ΦΚ Ρούγκελ
Προεδρική εκλογή των Ηνωμένων Πολιτειών 1996 στο Τενεσί

Η **προεδρική εκλογή των Ηνωμένων Πολιτειών το 1996 στο Τενεσσί** έλαβε χώρα στις 5 Νοεμβρίου 1996. Οι 50 πολιτείες και η Περιφέρεια της Κολούμπια ήταν μέρος της 1996 United States presidential election. Οι ψηφοφόροι του Τενεσσί επέλεξαν 11 εκλέκτορες για το Εκλεκτορικό Κολλέγιο, το οποίο επέλεξε τον Πρόεδρο και τον Αντιπρόεδρο.

Το **[[Τενεσσί]]** κέρδισε ο εν ενεργεία Πρόεδρος των Ηνωμένων Πολιτειών Μπιλ Κλίντον από το Αρκάνσας, ο οποίος είχε ως αντίπαλο τον Γερουσιαστή του Κάνσας Μπομπ Ντολ. Ο Κλίντον ήταν δεύτερη φορά υποψήφιος με τον πρώην Γερουσιαστή του Τενεσσί Αλ Γκορ ως Αντιπρόεδρο, και ο Ντολ ήταν υποψήφιος μαζί με τον πρώην Αντιπρόσωπο Τζακ Κεμπ.

Το Τενεσσί σταθμίστηκε σε αυτή την εκλογή ως 5% πιο Ρεπουμπλικανικό από τον εθνικό μέσο όρο.

## Κομματικό τοπίο

Η προεδρική εκλογή του 1996 ήταν μια αρκετά πολυκομματική εκλογή για το Τενεσσί, με σχεδόν 7% του εκλογικού σώματος να ψηφίζει υποψηφίους τρίτων κομμάτων. Οι κομητείες στο Τενεσσί έκλιναν υπέρ του Κλίντον, περιλαμβανομένων των πολυπληθών Κομητειών Σέλμπι και Ντέιβιντσον, με μικρή διαφορά. Αμφότερες οι προηγούμενες κομητείες έχουν υπάρξει σταθερά Δημοκρατικές από την εκλογή του 1992.

Στην δεύτερη εκστρατεία του για την Προεδρία, ο Ρος Περό κατόρθωσε να εξασφαλίσει για το μεταρρυθμισμένο Μεταρρυθμιστικό Κόμμα άνω του 5% των ψήφων στο Τενεσσί και to pull in support nationally as the most popular third-party candidate to run for United States Presidency in recent times.

## Αποτελέσματα

## Βλέπε επίσης
* Yugoslav Wars
* Presidency of Bill Clinton

## Αναφορές


Τενεσι
Κατηγορία:Τενεσί
Κουλιακάν

Το **Κουλιακάν** () είναι πρωτεύουσα και μεγαλύτερη πόλη της μεξικανικής πολιτείας Σιναλόα και έδρα του ομώνυμου δήμου. Σύμφωνα με την απογραφή του 2010, η πόλη έχει 675.773 κατοίκους και ο δήμος 858.638 κατοίκους. Το Κουλιακάν βρίσκεται σε μια κοιλάδα στην συμβολή των ποταμών Ταμασούλα και Ουμάγια, οι οποίοι σχηματίζουν το ποταμό Κουλιακάν, περίπου 50 χιλιόμετρα από την θάλασσα, στους πρόποδες της Σιέρρα Μάδρε. Είναι κτισμένη σε υψόμετρο 55 μέτρων.

Το Κουλιακάν ιδρύθηκε το 1531 από τον Ισπανό Νούνιο Μπελτράν ντε Γουσμάν σαν Σαν Μιγκέλ δε Κουλιακάν. Στο Κουλιακάν εγκαταστάθηκαν άνθρωποι από την Εύρωπη και παρέμενε μια ήρεμη πόλη μέχρι τη δεκαετία του 1950 όταν κατασκευάστηκαν φράγματα στη γύρω περιοχή με αποτέλεσμα την ανάπτυξη της γεωργίας. Την ίδια περίοδο, το Κουλιακάν αναδείχθηκε σε έδρα μιας μαύρης αγοράς με βάση την εμπορεία παράνομων ναρκωτικών. Το καρτέλ Σιναλόα, ένα συνδικάτο οργανωμένου εγκλήματος, εδρεύει στη πόλη. Πολλοί από τους πιο κακόφημους εμπόρους ναρκωτικών του Μεξικού κατοικούν στο Κουλιακάν. Στη πόλη μάλιστα υπάρχει και εξωκκλήσι του Χεσούς Μαλβέρδε, διαβόητου κακοποιού, ο οποίος θεωρείται προστάτης των εμπόρων ναρκωτικών.

Η οικονομία της πόλης βασίζεται στην αγροτική παραγωγή και το εμπόριο, καθώς είναι σημαντικός σιδηροδρομικός κόμβος. Στη πόλη υπάρχουν  εργοστάσια παραγωγής δέρματος, υφασμάτων και ξυλείας. Διαθέτει επίσης αρκετά πανεπιστήμια.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Ιτώνια

**Ιτώνια** ονομάζονταν γιορτές στην αρχαία Ελλάδα, στη σημερινή Φθιώτιδα (μέρος της αρχαίας Θεσσαλίας) προς τιμήν της Ιτωνίας Αθηνάς, η οποία γινόταν στην πόλη Ίτωνα, αλλά και στην Θεσσαλία γενικότερα. Στον Πολύαινο αναφέρεται ότι ο Δεινίας κατά τη διάρκεια των Ιτωνίων, και ενώ οι Κρανώννιοι ήταν μεθυσμένοι, έφερε στρατό, σκότωσε πάνω από χίλιους πολίτες και έγινε τύραννός τους. Θεωρείται ότι η γιορτή αυτή λάμβανε χώρα το καλοκαίρι κατά το θεσσαλικό μήνα Ιτώνιο. Η γιορτή αναφέρεται και από τον Καλλίμαχο στον 5ο ύμνο του.

## Αναφορές

Κατηγορία:Αρχαίες ελληνικές εορτές
Χαργκέισα

Η **Χαργκέισα** (σομαλικά: *Hargeysa*, αραβικά: هرجيسا, αγγλικά: *Hargeisa*) είναι πρωτεύουσα της *[[de facto]]* ανεξάρτητης δημοκρατίας της Σομαλιλάνδης (που δεν αναγνωρίζεται ως αυτόνομη περιοχή της Σομαλίας από καμία χώρα και κανέναν διεθνή οργανισμό) και δεύτερη μεγαλύτερη πόλη της χώρας μετά την πρωτεύουσα, την Μογκαντίσου. 
Κατά τη διάρκεια του Μεσαίωνα, η Χαργκέισα ήταν τμήμα του Σουλτανάτου του Αντάλ. Αργότερα η πόλη διαδέχθηκε την Μπερμπέρα ως η πρωτεύουσα του προτεκτοράτου της βρετανικής Σομαλιλάνδης το 1941. Το 1960, το προτεκτοράτο κέρδισε την ανεξαρτησία του και ενώθηκε με την ιταλική Σομαλιλάνδη πέντε ημέρες αργότερα και δημιούργησε τη Δημοκρατία της Σομαλίας.

## Εξωτερικοί σύνδεσμοι
* 

Κατηγορία:Γεωγραφία της Σομαλίας
Κατηγορία:Σομαλιλάνδη
Ταΐζ

Η **Ταΐζ** (αραβικά: تعز) είναι πόλη στα υψίπεδα της Υεμένης και είναι πρωτεύουσα του κυβερνείου Ταΐζ. Η Ταΐζ στην απογραφή του 2012 είχε 458.933 κατοίκους και ήταν η τρίτη μεγαλύτερη πόλη της χώρας μετά την πρωτεύουσα Σαναά και το Άντεν. Η πόλη είναι κτισμένη σε υψόμετρο 1.400 μέτρων στους πρόποδες του όρους Σούμπρ, ύψους 3.006 μέτρων. Περίπου 450 μέτρα πάνω από την πόλη υψώνεται η παλαιά ακρόπολη.

Η Ταΐζ έγινε η δεύτερη πρωτεύουσα της Υεμένης μετά τη Ζαμπίντ από τους Αγιουβίδες. Παρέμεινε πρωτεύουσα της Υεμένης μέχρι τον 15ο αιώνα, όταν η πρωτεύουσα μετακινήθηκε στη Σαναά. Μετά τη διάσπαση της Οθωμανικής Αυτοκρατορίας το 1918 έγινε μέρος της ανεξάρτητης Υεμένης. Το 1948 έγινε το διοικητικό κέντρο της Υεμένης και τόπος διαμονής του Ιμάμη, μέχρι το 1962, όταν μετακινήθηκε πάλι στη Σαναά. Κατά τη διάρκεια των αναταρραχών στην Υεμένη την περίοδο 2010-2011 στην πόλη έλαβαν πολλές διαδηλώσεις που κορυφώθηκαν τον Μάιο του 2011 όταν ο κυβερνητικός στρατός σκότωσε 30 με 60 άτομα. Στη συνέχεια μετά από όλο και πιο έντονες διαδηλώσεις, η πόλη καταλήφθηκε από τους αντιφρονούντες.

## Παραπομπές


Κατηγορία:Πόλεις της Υεμένης
Ιερά Μητρόπολη Αδελαΐδος Εξαρχία Νοτίου Αυστραλίας

Η **Ιερά Μητρόπολις Αδελαΐδος Εξαρχεία Νοτίου Αυστραλίας**, είναι Μητρόπολη της Αυτοκεφάλου Ελληνικής Ορθόδοξης Εκκλησίας Αμερικής και Αυστραλίας αποσχισμένη από την Ιερά αρχιεπισκοπή Αυστραλίας του Οικουμενικού Πατριαρχείου. 

Η Αυτοκέφαλη Εκκλησία Αμερικής και Αυστραλίας ήταν αποτέλεσμα της χρόνιας διαμάχης της Ιεράς Αρχιεπισκοπής Αυστραλίας με την ομοσπονδία Ελληνικών Ορθοδόξων Κοινοτήτων Αυστραλίας όσον αφορά τους τίτλους των κτηρίων και των Ναών. Δεν αναγνωρίζεται από το υπόλοιπο σώμα της Ορθόδοξης Εκκλησίας και ούτε βρίσκεται σε ευχαριστιακή κοινωνία με το Οικουμενικό Πατριαρχείο Κωνσταντινουπόλεως και τις κατά τόπους Ορθόδοξες Εκκλησίες.

Η Ιερά Μητρόπολη έχει υπό την πνευματική της δικαιοδοσία την Ελληνική Ορθόδοξη Κοινότητα Νοτίου Αυστραλίας της Εκκλησίες τους Κληρικούς και τον λαό αυτής. Νόμιμος Μητροπολίτης της Ελληνικής ορθόδοξης Κοινότητας Νοτίου Αυστραλίας, σύμφωνα με την απόφαση του Ανωτάτου δικαστηρίου της πολιτείας είναι ο Σεβασμιώτατος Μητροπολίτης Αδελαίδος Προκόπιoς Έξαρχος Νοτίου Αυστραλίας. 

Κατηγορία:Χριστιανισμός στην Αυστραλία
Sunnyclist

Το **Sunnyclist** είναι ένα καινοτόμο υβριδικό όχημα, δημιουργία της *Ενεργομηχανικής Κρήτης*, εταιρίας που έχει ιδρυθεί από το μηχανικό Μανώλη Τσικανδυλάκη στο Ηράκλειο. Το τρίκυκλο όχημα παρουσιάσθηκε το Σεπτέμβριο του 2013 και μπορεί να κινηθεί αξιοποιώντας συνδυασμούς Ηλιακής, Ηλεκτρικής και Μυϊκής ενέργειας. Έχει ήδη κερδίσει διακρίσεις σε ελληνικές και ευρωπαϊκές εκδηλώσεις, ενώ η έναρξη της παραγωγής του είχε προγραμματιστεί για την Άνοιξη του 2014 από την εταιρία **Enermech**. 

## Εξωτερικοί Σύνδεσμοι
*Ιστότοπος εταιρίας 
*Sunnyclist
*Διάκριση του Sunnyclist 

## Βιβλιογραφία
*L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5
Επίπεδο παρουσίασης

Το **επίπεδο παρουσίασης (presentation layer)** είναι το πρωτοτελευταίο (έκτο) επίπεδο στο μοντέλο αναφοράς OSI και ασχολείται με τη διαμόρφωση, κρυπτογράφηση και συμπίεση δεδομένων. 
Το επίπεδο παρουσίασης εκτελεί συγκεκριμένες λειτουργίες που ζητούνται αρκετά συχνά, ώστε να αξίζει να βρεθεί γενική λύση για αυτές αντί να αφήνεται σε κάθε χρήστη η λύση του προβλήματος. Πιο συγκεκριμένα, σε αντίθεση με όλα τα κατώτερα επίπεδα, που απλώς ενδιαφέρονται να μεταφέρουν bit αξιόπιστα από το ένα σημείο στο άλλο, το επίπεδο παρουσίασης ασχολείται με τη σύνταξη και τη σημασία της μεταδιδόμενης πληροφορίας.
Ένα τυπικό παράδειγμα υπηρεσίας παρουσίασης είναι η κωδικοποίηση δεδομένων με έναν συμφωνημένο τρόπο. Τα περισσότερα προγράμματα χρηστών δεν ανταλάσσουν τυχαίους συρμούς bit. Ανταλάσσουν στοιχεία, όπως ονόματα ανθρώπων, ημερομηνίες, χρηματικά ποσά και τιμολόγια. Τα στοιχεία αυτά αναπαρίστανται ως ακολουθίες χαρακτήρων, ακέραιοι αριθμοί, δεκαδικοί αριθμοί κινητής υποδιαστολής και δομές δεδομένων που αποτελούνται από πολλά απλούστερα στοιχεία. Διαφορετικοί υπολογιστές έχουν διαφορετικούς κώδικες για να αναπαριστούν τις ακολουθίες χαρακτήρων (π.χ. ASCII ή Unicode), τους ακέραιους αριθμούς (π.χ. συμπλήρωμα ως προς ένα και συμπλήρωμα ως προς δύο), κ.ο.κ. Για να καταστεί εφικτή η επικοινωνία μεταξύ υπολογιστών με διαφορετικές αναπαραστάσεις, οι προς ανταλλαγή δομές δεδομένων μπορούν να οριστούν με γενικό τρόπο μαζί με μια προτυποποιημένη κωδικοποίηση που προτυποποιημένη κωδικοποίηση που χρησιμοποιείται "στη γραμμή". Το επίπεδο παρουσίασης διαχειρίζεται αυτές τις γενικές δομές δεδομένων μετατρέποντας την αναπαράσταση που χρησιμοποιείται εντός του υπολογιστή στην προτυποποιημένη αναπαράσταση του δικτύου και αντίστροφα.

Σε ένα δίκτυο όπου ο υπολογιστής Α χρησιμοποιείται ως απομακρυσμένο τερματικό του υπολογιστή Β, το πρόγραμμα του επιπέδου εφαρμογών που τρέχει στο Β δε χρειάζεται να γνωρίζει τον συγκεκριμένο τύπο τερματικού που χρησιμοποιείται από τον Α. Πραγματικά, δε θα ήταν πρακτικό να πρέπει να σχεδιάζεται διαφορετικό πρόγραμμα επιπέδου εφαρμογών για κάθε δυνατό τύπο τερματικού που θα μπορούσε να χρησιμοποιήσει τον Β ως απομακρυσμένο υπολογιστή. Τμήματα του προγράμματος του επιπέδου παρουσίασης τρέχουν τόσο στον Α όσο και στον Β.

## Βιβλιογραφία
*  *Δίκτυα Υπολογιστών* (2000), Tanenbaum A.S. (μτφρ. Β. Στυλιανάκης), Παπασωτηρίου, Αθήνα.
* *Δίκτυα Επικοινωνιών* (1997), Walrand J. 1997 (μτφρ. Μ. Αναγνώστου), Παπασωτηρίου, Αθήνα.
* *Τεχνολογία Δικτύων Επικοινωνιών* (2007), Αρβανίτης, Κ., Κολυβάς, & Ούτσιος, Σ., ΟΕΔΒ, Αθήνα.

Κατηγορία:Δίκτυα υπολογιστών
Θεάγης (διάλογος)

Ο **Θέαγης** είναι διάλογος που αποδίδεται στον Πλάτωνα, στον οποίο εμφανίζονται ο Δημόδοκος, ο Σωκράτης και ο Θεάγης. Υπάρχουν διαφωνίες ως προς την αυθεντικότητα του έργου. Ο W. R. M. Lamb συμπεραίνει ότι δεν είναι αυθεντικό, από την άποψή του ότι είναι έργο κατώτερο και μη σωκρατικό, ενώ αναγνωρίζει ότι στην αρχαιότητα ήταν κοινώς παραδεκτό ως αυθεντικό.

Στον διάλογο, ο Δημόδοκος παρουσιάζει για πρώτη φορά τον γιό του, Θεάγη, στον Σωκράτη, και συζητούν για τη θεϊκή εσωτερική φωνή του Σωκράτη. Περιγράφονται τέσσερεις ξεχωριστές περιπτώσεις στις οποίες ο Σωκράτης είχε προαίσθημα από τους θεούς, όμως σε κάθε περίπτωση η συμβουλή αγνοήθηκε με καταστροφικές συνέπειες. Ο Σωκράτης επίσης παρουσιάζεται έχοντας θεϊκή δύναμη με μαγικά αποτελέσματα στους μαθητές του, η οποία όμως εξαφανίζεται όταν τον εγκαταλείπουν για να ασχοληθούν με άλλα ενδιαφέροντά τους.

Αναφορά στον Θεάγη γίνεται στην *[[Πολιτεία του Πλάτωνα|Πολιτεία]]* του Πλάτωνα: «».

Ο Φρίντριχ Νίτσε αναφέρει τον Θεάγη (125e8-126a4) στο έργο του *[[Η θέλησις της δυνάμεως]]* §958: 

## Παραπομπές


## Εξωτερικοί σύνδεσμοι
* To κείμενο του διαλόγου στο *Perseus Project*.

Κατηγορία:Πλατωνικοί διάλογοι
MATE

Το **MATE** (προφορά: «μάτε») είναι ένα περιβάλλον εργασίας (αγγλ. desktop environment) το οποίο βασίζεται στον κώδικα του GNOME&nbsp;2. Το GNOME&nbsp;2 δεν αναπτύσσεται πλέον αφού το έχει διαδεχθεί το νεότερο και με σημαντικές διαφορές GNOME&nbsp;3. Το όνομα "MATE" προέρχεται από ομώνυμο φυτό, που χρησιμοποιείται και για την παρασκευή ενός ροφήματος που είναι πολύ δημοφιλές στην Νότια Αμερική.

## Εφαρμογές
Πολλές από τις εφαρμογές του GNOME μετονομάστηκαν και αναπτύσσονται στα πλαίσια του MATE:

; Caja 
: διαχειριστής αρχείων (αγγλ. file manager) από τον Nautilus.
; Pluma 
: text editor από το gedit.
; Eye of MATE 
: Πρόγραμμα προβολής εικόνων από το Eye of GNOME.
; Atril 
: Πρόγραμμα προβολής εγγράφων από το Evince.
; Engrampa 
: Εργαλείο συμπίεσης αρχείων από το File Roller.
; MATE Terminal
: Τερματικό από το GNOME Terminal.

## Ιστορικό εκδόσεων

## Χρήση
Το MATE είναι προεπιλεγμένο περιβάλλον εργασίας για το Linux Mint από την έκδοση 12 *Lisa*, το Linux Mint Debian Edition 201303,
το Snowlinux 2 "Cream", το Sabayon Linux 10, και το Fedora 18. Το MATE είναι επίσης διαθέσιμο για εγκατάσταση με λειτουργικά συστήματα όπως τα Arch Linux, Debian, openSuse, Ubuntu, PCLinuxOS, Point Linux, Salix OS και άλλα. Το MATE μπορεί ακόμη να εγκατασταθεί σε συστήματα BSD όπως τα GhostBSD, PC-BSD και FreeBSD.

## Δείτε επίσης
* Cinnamon
* GNOME
* KDE
* LXDE
* Xfce

## Παραπομπές


## Εξωτερικοί σύνδεσμοι

* Mate-Homepage 

Κατηγορία:Λογισμικό GNOME
Γκέρμπεσι

Οικισμοί με το όνομα **Γκέρμπεσι**:

* Άραξος Αχαΐας,  που ονομαζόταν (Κάτω) Γκέρμπεσι μέχρι το 1928.
* Καρποχώρι Καρδίτσας, που άλλαξε την παλιά του ονομασία το 1927.
* Μιδέα Αργολίδας, που ονομαζόταν Γκέρμπεσι μέχρι το 1928.
* Παραλίμνη Αχαΐας (νυν Ακρωτήριο Αράξου), που ονομαζόταν (Μέσα) Γκέρμπεσι μέχρι το 1955.
* Προφήτης Ηλίας Καλαβρύτων, που ονομαζόταν Γκέρμπεσι μέχρι το 1928.

## Δείτε επίσης
* Γκερμπεσαίικα
Σπόρτπαρκ Ντε Τόεκομστ

Το **Σπόρτπαρκ Ντε Τόεκομστ** είναι ένα ποδοσφαιρικό γήπεδο στο Άμστερνταμ της Ολλανδίας και είναι έδρα της Γιονγκ Άγιαξ.

Το στάδιο άρχισε να κατασκευάζεται το 1993 και ολοκληρώθηκε το 1996 . Η αρχική χωρητικότητα ήταν στις 2.000 θέσεις  ενώ το 2013 έγινε μία προσθήκη μίας κερκίδας, όπου η χωρητικότητα αυξήθηκε στις 5.000 θέσεις .

## Παραπομπές


## Εξωτερικοί σύνδεσμοι
Το στάδιο

Κατηγορία:Στάδια ποδοσφαίρου στην Ολλανδία
Κατηγορία:Αθλητικές εγκαταστάσεις στην Ολλανδία
Κατηγορία:Γιονγκ Άγιαξ
Ομοσπονδιακό Συμβούλιο (Ελβετία)

thumb|Το Ομοσπονδιακό Μέγαρο, έδρα του Ομοσπονδιακού Συμβουλίου

Το **Ομοσπονδιακό Συμβούλιο** είναι η επταμελής ομοσπονδιακή κυβέρνηση της Ελβετίας.

Τα επτά μέλη του Συμβουλίου εκλέγονται για θητεία τεσσάρων χρόνων, είναι το καθένα επικεφαλής ενός υπουργείου και εναλλάσσονται στο ρόλο του προέδρου κάθε χρόνο. Το Συμβούλιο ασκεί την εκτελεστική εξουσία, εισάγει νομοσχέδια προς ψήφιση και διεξάγει διαπραγματεύσεις με άλλα κράτη. Και τα επτά μέλη του Συμβουλίου συλλογικά ασκούν καθήκοντα αρχηγού κράτους.

Το Συμβούλιο συμβουλεύει και επικουρεί στην άσκηση των καθηκόντων του η Ομοσπονδιακή Καγκελαρία. 

Στην ιστορία της Ελβετίας μόνο έξι γυναίκες έχουν λάβει θέση υπουργού. Με την εκλογή της Σιμονέτας Σομαρούγκα το 2010 οι γυναίκες αποτέλεσαν για πρώτη φορά την πλειοψηφία του Συμβουλίου.

## Μέλη
Τωρινά μέλη του Ομοσπονδιακού Συμβουλίου σε σειρά αρχαιότητας:

## Παραπομπές


Κατηγορία:Πολιτική της Ελβετίας
Κώστας Κολομητρούσης

Ο **Κώστας Κολομητρούσης** (Λάρισα, 30 Μαρτίου 1964) είναι Έλληνας πρώην διεθνής ποδοσφαιριστής, γεννημένος στις 30 Μαρτίου 1964 στη Λάρισα, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Έκανε τα πρώτα του ποδοσφαιρικά βήματα με τη φανέλα της Α.Ε.Λ., με την οποία αγωνίστηκε συνολικά επί μία επταετία, το διάστημα μεταξύ 1983-1990. Κορυφαίες του στιγμές στον θεσσαλικό σύλλογο υπήρξαν η κατάκτηση του κυπέλλου Ελλάδας το 1985, επικρατώντας στον τελικό του ΠΑΟΚ 4-1, καθώς και του πρωταθλήματος της περιόδου 1987-1988.

Το 1990 μεταγράφηκε στον Άρη Θεσσαλονίκης, όπου παρέμεινε τρία χρόνια, καταγράφοντας 77 παρουσίες και 7 τέρματα στο πρωτάθλημα. Τον Δεκέμβριο του 1993 επέστρεψε στη Λάρισα, όπου παρέμεινε ως το 1996, για να ακολουθήσει ο Απόλλων Λάρισας, με τη φανέλα του οποίου έφτασε στα προημιτελικά του Κυπέλλου Ελλάδας και αποσύρθηκε από την ενεργό δράση το 1998, σε ηλικία 34 ετών.

### Στην Εθνική Ελλάδας
Το ντεμπούτο του με την Ελλάδα πραγματοποιήθηκε στις 17 Ιανουαρίου 1986, στην εκτός έδρας νικηφόρα με 1-0 φιλική αναμέτρηση εναντίον του Κατάρ, υπό τις οδηγίες του Μίλτου Παπαποστόλου. Με τη γαλανόλευκη φανέλα είχε συνολικά 16 συμμετοχές, την περίοδο 1986-1988.

## Πηγές
* Η καριέρα του Κώστα Κολομητρούση στο national-football-teams
* Το προφίλ του Κώστα Κολομητρούση στο transfermarkt
* Που είναι τώρα, www.balleto.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Λάρισας
Κατηγορία:Αμυντικοί ποδοσφαιριστές
Νίκος Χρυσόγελος

Ο **Νίκος Χρυσόγελος** (Σίφνος, 13 Μαΐου 1959) είναι Έλληνας πρώην ευρωβουλευτής της ομάδας τωv Πρασίνων-Ευρωπαϊκή Ελεύθερη Συμμαχία. Είναι χημικός – περιβαλλοντολόγος με οικολογική και περιβαλλοντική δράση.

## Πολιτική δράση
Ο Νίκος Χρυσόγελος είναι μέλος του Συμβουλίου του κόμματος Πράσινοι - Οικολογία. Μέχρι το 2024 ήταν μέλος του Συμβουλίου του κόμματος των Πράσινων. Το κόμμα Πράσινοι - Αλληλεγγύη, του οποίου υπήρξε συμπρόεδρος, είναι ιδρυτικό μέλος των Πράσινων.

Ήταν επικεφαλής των Οικολόγων Πράσινων στις εθνικές εκλογές του 2009 και συντονιστής της καμπάνιας στις ευρωεκλογές του 2009. Στις 2 Φεβρουαρίου 2012 αντικατέστησε τον ευρωβουλευτή Μιχάλη Τρεμόπουλο σύμφωνα με την καταστατική δέσμευση των Οικολόγων Πράσινων για εναλλαγή βουλευτών και ευρωβουλευτών στο μέσον της θητείας τους.

Διετέλεσε 4ος αντιπρόεδρος της Επιτροπής Περιφερειακής Ανάπτυξης (REGI) και αναπληρωματικό μέλος της Επιτροπής Περιβάλλοντος, Δημόσιας Υγείας και Ασφάλειας Τροφίμων (ENVI) του Ευρωπαϊκού Κοινοβουλίου.

Αποχώρησε από τους Οικολόγους Πράσινους στις 4 Φεβρουαρίου 2014 λόγω πολιτικών διαφωνιών αλλά και γιατί θεώρησε ότι το κόμμα αυτό κατέληξε σαν όλα τα παραδοσιακά κόμματα, ασχολούμενο συνεχώς με εσωκομματικές ίντριγκες, προσωπικές φιλοδοξίες και αγώνα για καρέκλες, αντί να συμβάλει στην αντιμετώπιση των κοινωνικών προβλημάτων. Συγκρότησε το πολιτικό σχήμα Πράσινοι - Αλληλεγγύη.

## Παραπομπές


## Εξωτερικοί Σύνδεσμοι
* Ιστοσελίδα Νίκου Χρυσόγελου

Κατηγορία:Ευρωβουλευτές εκλεγμένοι με τους Οικολόγους Πράσινους
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες οικολόγοι
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Γεώργιος Κουρνούτος

Ο **Γεώργιος Π. Κουρνούτος** (1913 - 13 Οκτωβρίου 1989) ήταν Έλληνας φιλόλογος, ιστορικός και συγγραφέας.

Γεννήθηκε στο χωρίο Στρέφι Ηλείας. Τελείωσε τις γυμνασιακές του σπουδές στον Πύργο και εγκαταστάθηκε στην Αθήνα. Σπούδασε φιλολογία στο Πανεπιστήμιο Αθηνών και ειδικεύτηκε στην Παλαιογραφία και την Νεώτερη ελληνική Ιστορία και Φιλολογία. Δίδαξε σαν καθηγητής σε διάφορα σχολεία στην Αθήνα. Κατά τον Ελληνο-Ιταλικό πόλεμο υπηρέτησε στη *ζώνη των πρόσω*. Το 1944 διορίστηκε επιμελητής Χειρογράφων της Εθνικής Βιβλιοθήκης από πρόταση του καθηγητή Σωκράτη Κουγέα. Τον Αύγουστο του 1955 διορίστηκε Διευθυντής Γραμμάτων, Θεάτρου και Κινηματογράφου του Υπουργείου Παιδείας. Διεύθυνε επίσης από το 1955 έως το 1963 τις Καλές Τέχνες. Κατά την προεκλογική περίοδο του 1964 ανέλαβε την ευθύνη Διευθύνσεως του Ε.Ι.Ρ. και τον Σεπτέμβριο-Οκτώβριο 1965 έγινε Γενικός Γραμματέας του Υπουργείου Παιδείας. Από το 1963 ήταν επίσης Γενικός Γραμματέας της Ελληνικής Εθνικής επιτροπής της UNESCO. Μέλος διαφόρων μορφωτικών επιτροπών, συνεργάστηκε με διαφόρους διεθνείς οργανισμούς, όπως ή UNESCO, το Συμβούλιο της Ευρώπης κ.α. και τιμήθηκε από διάφορες χώρες με ανώτερες διακρίσεις. Δίδαξε για χρόνια Νεώτερη Ιστορία στον μορφωτικό Σύλλογο «Αθηναίο», στη Σχολή Ξεναγών και στην Ανώτατη Βιομηχανική Σχολή (1953-1960). Το 1975 διορίσθηκε πρόεδρος του Διεθνούς Κέντρου πληροφοριών για τις ιστορικές πηγές (CIBAL), με έδρα τη Σόφια, και ως το 1978, όταν αποχώρησε από την υπηρεσία ως Γενικός Διευθυντής Πολιτιστικών Υποθέσεων στο Υπουργείο Πολιτισμού. Πέραν του επιστημονικού συγγραφικού του έργου, ασχολήθηκε και με την συγγραφή σχολικών βιβλίων, την «Ιστορία Βυζαντινή» και την «Ιστορία της Νεωτέρας Ελλάδος».

Την περίοδο 1944 - 1955 διετέλεσε επιμελητής χειρογράφων της Εθνικής Βιβλιοθήκης και εν συνεχεία διευθυντής γραμμάτων, θεάτρου και τεχνών του υπουργείου Παιδείας και γενικός γραμματέας του ίδιου υπουργείου. Υπήρξε επίσης μέλος του ιδρυτικού διοικητικού συμβουλίου του Ιδρύματος Παλαμάς, μέλος της επιτροπής προστασίας μνημείων, τον πρόδρομο του Κεντρικού Συμβουλίου Νεότερων Μνημείων, καθώς και μέλος στην επιτροπή των κρατικών βραβείων λογοτεχνίας. Το 1967 με πρωτοβουλία του ιδρύθηκε η Βιβλιογραφική Εταιρεία της Ελλάδος.

## Συγγραφικό έργο
*Ιστορικόν Αρχείον Κάσου.
*Το απομνημόνευμα 1453-1953 (2 τόμοι),1953-54)
*Λόγιοι της τουρκοκρατίας (2 τόμοι, 1956-576)
*Βυζαντινή Ιστορία (σχολικό βοήθημα,1951)
*Ιστορία της νεωτέρας Ελλάδος (σχολικό βοήθημα 1951).
*Σχολεία της τουρκοκρατούμενης Καστορίας (ανάτυπον εκ του τόμου «Γέρας Αντωνίου Κεραμοπούλου», Αθήνα 1953.

## Πηγές


## Εξωτερικοί σύνδεσμοι
*Γεώργιος Κουρνούτος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ιστορικοί του 20ού αιώνα
Κατηγορία:Έλληνες φιλόλογοι
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Πρόδρομος Τσαουσάκης

Ο **Πρόδρομος Τσαουσάκης** (πραγματικό όνομα: **Πρόδρομος Μουτάφογλου**) (Κωνσταντινούπολη, 15 Σεπτεμβρίου 1919 - Αθήνα, 23 Οκτωβρίου 1979) ήταν δημοφιλής Έλληνας τραγουδιστής, στιχουργός και τραγουδοποιός του ρεμπέτικου/λαϊκού τραγουδιού. 

Από την πλούσια δισκογραφία του οι γνωστότεροι δίσκοι του είναι: *Π. Τσαουσάκης 1, 2 και 3* (με πολλαπλές ανατυπώσεις) και οι δίσκοι που κυκλοφόρησαν μετά τον θάνατο του: *Αυθεντικές εκτελέσεις* (1984), *Κυνηγημένος από τους νόμους* (1985), *Για πάντα* (1991), *Τα λαϊκά του Π. Τσαουσάκη* (1991), *Αρχείο: Τραγουδιστές του Ρεμπέτικου 3* (1994), *Τα Πορτραίτα της ΜΙΝΟΣ-ΕΜΙ 8* (1995), *Μετανάστης* (1996, με ηχογραφήσεις της δεκαετίας του 1970) και *Τραγούδια από τις 45 στροφές* (1997).

## Βιογραφία
Γεννήθηκε το 1919 στο Φανάρι της Κωνσταντινούπολης και ήρθε οικογενειακώς στην Ελλάδα και συγκεκριμένα στη Θεσσαλονίκη το 1922, σε ηλικία μόλις 3 ετών. Από παιδί του άρεσε να τραγουδάει. Οι πρώτες όμως, επαγγελματικές δραστηριότητές του δεν είχαν σχέση με το τραγούδι. Σε νεαρή ηλικία έγινε επαγγελματίας παλαιστής. 

Το 1940 πήγε εθελοντής φαντάρος. Όταν κηρύχθηκε ο πόλεμος ήταν ήδη στρατιώτης. Πολέμησε γενναία και από τα ανδραγαθήματα του στη μάχη έγινε λοχίας. Τους λοχίες εκείνη την εποχή τους αποκαλούσαν και τσαούσηδες κι έτσι πήρε το προσωνύμιο Τσαουσάκης όπου έγινε γνωστός αργότερα στο ευρύ κοινό. Στον πόλεμο πιάστηκε αιχμάλωτος από τους Γερμανούς και βασανίστηκε. Άντεξε όμως τις κακουχίες, τον κίτρινο πυρετό και τα βασανιστήρια που υπέστη. 

Τη γυναίκα του, Άννα Καδόγλου την γνώρισε στα χρόνια της Κατοχής. Κλέφτηκαν το 1942 και παντρεύτηκαν το 1943. Τότε, έπαιζε και τραγουδούσε με κομπανίες σε διάφορες ταβέρνες της Θεσσαλονίκης. Εκεί γνωρίστηκε και με τον Βασίλη Τσιτσάνη και συνεργάστηκε για πρώτη φορά. Η δισκογραφική πορεία του αρχίζει το 1946, από την "Odeon" (την μετέπειτα "Minos"). Στα τέλη της ίδιας χρονιάς συνεργάζεται και με την "Columbia", ενώ αργότερα θα συνεργαστεί και με άλλες δισκογραφικές. Το 1946, ο Στέλιος Καζαντζίδης είναι 15 χρονών και ο Τσαουσάκης θα αποτελέσει το πρώτο τραγουδιστικό του πρότυπο. 

Έχει ερμηνεύσει πολλά τραγούδια του Τσιτσάνη αλλά και των Παπαϊωάννου, Μητσάκη, Καλδάρα, Μπακάλη και άλλων. Το 1966 έγραψε τη μουσική της ταινίας *Τζίμης ο τίγρης*. Μέχρι τον θάνατο του είχε εμφανιστεί σε πολλά κέντρα της Αθήνας και όχι μόνο.

Πέθανε στις 23 Οκτωβρίου του 1979 σε ηλικία 60 ετών και κηδεύτηκε στο Νεκροταφείο της Καλλιθεας.Ήταν υποστηρικτής του Εθνικού Πειραιώς. 

## Παραπομπές


## Πηγές
* Τάκης Καλογερόπουλος, *Λεξικό της Ελληνικής μουσικής: από τον Ορφέα έως σήμερα*, τομ. 5, εκδόσεις Γιαλλελή, Αθήνα 2001
* http://www.ogdoo.gr/prosopa/afieromata/prodromos-tsaoysakis-megalo-afieroma Ogdoo.gr, Πρόδρομος Τσαουσάκης – Μεγάλο Αφιέρωμα]

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Έλληνες υπαξιωματικοί του στρατού ξηράς
Mr. Crowley Live EP

Το **Mr Crowley Live EP** είναι 12" σινγκλ του προσωπικού συγκροτήματος του βρετανού τραγουδιστή της χέβι μέταλ μουσικής, Ozzy Osbourne, το οποίο κυκλοφόρησε το 1981 μέσω της δισκογραφικής εταιρείας "Jet Records".

Το ΕΡ περιλαμβάνει τρία τραγούδια, τα δύο εκ των οποίων είναι ζωντανές εκτελέσεις τραγουδιών του δίσκου "*[[Blizzard of Ozz]]*" και το "*You Said It All*" είναι ένα κομμάτι το οποίο συντέθηκε λίγο πριν τη συναυλία και ηχογραφήθηκε για πρώτη φορά για τη συγκεκριμένη κυκλοφορία.
Η ηχογράφηση πραγματοποιήθηκε στο Γκόμοντ του Σαουθάμπτον στις 2 Οκτωβρίου 1980, κατά τη διάρκεια της περιοδείας για την προώθηση του "*[[Blizzard of Ozz]]*".

Αυτή ήταν η μοναδική, ζωντανά ηχογραφημένη κυκλοφορία του κιθαρίστα Ράντι Ρόουντς όσο βρισκόταν εν ζωή, αφού μερικούς μήνες αργότερα σκοτώθηκε σε αεροπορικό δυστύχημα.

## Τραγούδια
1. **Mr. Crowley** *(Osbourne, Rhoads, Daisley)* - 4:51
2. **You Said It All** *(Osbourne, Rhoads, Daisley, Kerslake)* - 3:53
3. **Suicide Solution** *(Osbourne, Rhoads, Daisley)* - 4:28

## Θέσεις τσαρτ
***Mr. Crowley Live EP*** *(ΕΡ σινγκλ)*

***Επίσημη κυκλοφορία: [[1981]]***

## Τα μέλη του συγκροτήματος
Το "*Mr. Crowley Live EP*" ηχογραφήθηκε από τους εξής μουσικούς:
* Ozzy Osbourne - φωνητικά
* Ράντι Ρόουντς - κιθάρα
* Μπομπ Ντέισλι - μπάσο
* Λι Κέρσλεηκ - τύμπανα

## Πηγές
* Mr. Crowley Live EP - Ozzy Osbourne | Songs, Reviews, Credits, Releases | AllMusic
* Ozzy Osbourne - Mr. Crowley Live - Encyclopaedia Metallum: The Metal Archives
* Αμερικάνικα τσαρτ

Κατηγορία:Άλμπουμ του 1981
Κατηγορία:Live άλμπουμ του Ozzy Osbourne
Return of the Killer A's

Το **Return of the Killer A's** είναι συλλογή τραγουδιών του αμερικάνικου thrash metal συγκροτήματος Anthrax, η οποία κυκλοφόρησε το Νοέμβριο του 1999 μέσω της δισκογραφικής εταιρείας "Beyond Music".

Η συλλογή περιλαμβάνει τραγούδια από όλα τα άλμπουμ του συγκροτήματος που κυκλοφόρησαν από το 1984 μέχρι το 1998, τη συνεργασία των Anthrax με τους Public Enemy για το τραγούδι "*Bring the Noise*", όπως και τη διασκευή στο "*Ball of Confusion*" των Temptations, η οποία κυκλοφόρησε για πρώτη φορά.

Μαζί με τη συγκεκριμένη συλλογή κυκλοφόρησαν δύο σινγκλ, τα "*Crush*" και "*Ball of Confusion*", χωρίς να γνωρίσουν εμπορική επιτυχία.

## Τραγούδια
1. **Bring the Noise** *(Ridenhour, Shocklee, Sadler, Belladonna, Spitz, Ian, Bello, Benante)* - 3:26
2. **Only** *(Bush, Ian, Bello, Benante)* - 4:56
3. **Potter's Field** *(Bush, Ian, Bello, Benante)* - 4:44
4. **Ball of Confusion** *(Whitfield, Strong)* - 4:33
5. **Crush** *(Bush, Ian, Benante)* - 4:20
6. **Room for One More** *(Bush, Ian, Bello, Benante)* - 4:57
7. **Inside Out** *(Bush, Ian, Benante)* - 5:29
8. **Hy Pro Glo** *(Bush, Ian, Bello, Benante)* - 5:02
9. **Fueled** *(Bush, Ian, Benante)* - 4:02
10. **Among the Living** *(Belladona, Spitz, Ian, Bello, Benante)* - 5:16
11. **Got the Time** *(J. Jackson)* - 2:44
12. **[[Indians (τραγούδι)|Indians]]** *(Belladona, Spitz, Ian, Bello, Benante)* - 5:40
13. **Antisocial** *(Bonvoisin, Krief)* - 4:24
14. **I'm the Man** *(Belladona, Spitz, Ian, Bello, Benante, Rooney)* - 3:02
15. **Madhouse** *(Belladonna, Spitz, Ian, Bello, Benante)* - 4:17
16. **[[I Am the Law (τραγούδι)|I Am the Law]]** *(Belladonna, Spitz, Ian, Bello, Benante)* - 5:54
17. **Metal Thrashing Mad** *(Turbin, Spitz, Ian, Lilker, Benante)* - 2:43

## Τα μέλη του συγκροτήματος
Τα τραγούδια του "*Return of the Killer A's*" ηχογραφήθηκαν από τους εξής μουσικούς:

* Τζόι Μπελαντόνα - φωνητικά
* Νιλ Τάρμπιν - φωνητικά
* Τζόν Μπους - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Πωλ Κρουκ - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα, φωνητικά
* Chuck D - φωνητικά στο "*Bring the Noise*"
* Flavor Flav - φωνητικά στο "*Bring the Noise*"
* Μαρκ Ντόντσον - φωνητικά στο "*Startin' Up a Posse*"

## Πηγές
* Return of the Killer A's: The Best of Anthrax - Anthrax | Songs, Reviews, Credits, Awards | AllMusic
* Return Of The Killer A´s - RockHard: Review anzeigen
* Return of the Killer A's - Encyclopaedia Metallum

Κατηγορία:Άλμπουμ του 1999
Κατηγορία:Compilation άλμπουμ των Anthrax
Μουσείο (συνοικία)

Το **Μουσείο** είναι συνοικία της Αθήνας. Πήρε το όνομά της από το Εθνικό Αρχαιολογικό Μουσείο το οποίο βρίσκεται στο κέντρο της. Περικλείεται από την οδό **Πατησίων**, την οδό **Στουρνάρη**, την οδό **Ζαΐμη**, και την Λεωφόρο Αλεξάνδρας. Εξυπηρετείται από το μετρό και από πολλές γραμμές λεωφορείων και τρόλλεϋ.

Κατηγορία:Συνοικίες και περιοχές Αθήνας
Μπόμπσλεϊ στους Χειμερινούς Ολυμπιακούς Αγώνες 2014

Το **[[μπόμπσλεϊ]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθη στο κέντρο Σάνκι κοντά στην πόλη Κρασνάγια Πολιάνα του Σότσι. 3 αγωνίσματα έγιναν συνολικά την περίοδο 16-23 Φεβρουαρίου 2014.

## Πρόγραμμα αγώνων
Ακολουθεί το πρόγραμμα και για τα 3 αγωνίσματα.

Όλες οι ώρες είναι (UTC+4).

### Νικητές

## Συμμετέχουσες χώρες
169 αθλητές και αθλήτριες από 23 χώρες έλαβαν μέρος, με τον αριθμό των αθλητών/τριών σε παρένθεση.

*  (6)
*  (6)
*  (2)
*  (6)
*  (16)
*  (4)
*  (8)
*  (18)
*  (8)
*  (4)
*  (2)
*  (4)
*  (8)
*  (2)
*  (6)
*  (4)
*  (8)
*  (16)
*  (2)
*  (4)
*  (10)
*  (9)
*  (16)

## Πίνακας μεταλλίων

## Παραπομπές


Μπόμπσλεϊ
2014
Πανελλήνιο Πρωτάθλημα Πάλης 2014

Το **[[Πανελλήνιο πρωτάθλημα ελληνορωμαϊκής πάλης ανδρών]] 2014** ήταν το 73ο στην ιστορία του θεσμού. Η τελική φάση διεξήχθη την Κυριακή 9 Φεβρουαρίου στο Δημοτικό Γυμναστήριο Ηλιούπολης. Σε κάθε κατηγορία μετείχαν οκτώ αθλητές που πέρασαν από τις δύο προκριματικές φάσεις (οι τέσσερεις πρώτοι από κάθε προκριματική).

## Προκριματικές φάσεις
Με **έντονα γράμματα** οι αθλητές που κατέκτησαν μετάλλιο στην τελική φάση.

## Τελική φάση
*Α' κλειστό γυμναστήριο Δήμου Ηλιούπολης, Κυριακή 9 Φεβρουαρίου. Στην τελική φάση μετείχαν οι 62 από τους 64 αθλητές που προκρίθηκαν.

## Πηγές
*Αποτελέσματα Α' προκριματικής φάσης Ιστότοπος palema.gr
*Αποτελέσματα Β' προκριματικής φάσης Ιστότοπος palema.gr
*Αποτελέσματα τελικής φάσης Ιστότοπος palema.gr

Κατηγορία:Αθλητικά γεγονότα του 2014
Κατηγορία:Κεντρικός Τομέας Αθηνών
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Πανελλήνιο Πρωτάθλημα Ελευθέρας Πάλης
Πέρκα

Η **Ευρωπαϊκή πέρκα** (επιστημονική ονομασία: *Perca fluviatilis*) είναι σαρκοβόρο ψάρι του γλυκού νερού που απαντάται κυρίως στην Ευρώπη και την Ασία. Αποτελεί δημοφιλές αλίευμα αναψυχής και έχει εισαχθεί σε περιοχές μακριά από το φυσικό της περιβάλλον, όπως στην Αυστραλία, τη Νέα Ζηλανδία και τη Νότιο Αφρική, όπου προκαλεί σημαντικές απώλειες στους τοπικούς πληθυσμούς ψαριών. Η πέρκα είναι πρασινωπή, με κόκκινα πτερύγια και πέντε έως εννέα σκουρόχρωμες ράβδους στα πλευρά. Η ευρωπαϊκή πέρκα μπορεί να ζήσει έως και 22 χρόνια, το μέγιστο μήκος της φτάνει τα 60 εκατοστά και το μέγιστο βάρος γύρω στα 3 κιλά, αν και το μέγεθός της ποικίλλει ανάλογα με το περιβάλλον όπου ζει.

## Παραπομπές


Κατηγορία:Περκόμορφα
Κατηγορία:Ψάρια γλυκών υδάτων
Κατηγορία:Ψάρια του Ατλαντικού Ωκεανού
Ορτύκι

Το κοινό **ορτύκι** (επιστημονική ονομασία: *Coturnix*) είναι μεσαίο προς μικρό πτηνό της οικογένειας των φασιανιδών. Εντοπίζεται σε αρκετές περιοχές της Ευρώπης. Δεν πρέπει να συγχέεται με το ιαπωνικό ορτύκι που, αν και παρόμοιο στην όψη, ζει στην Ασία και έχει διαφορετικές συνήθειες. Είναι μικρό πουλί, με σώμα σε στρογγυλό σχήμα, χρώματος καφέ ριγέ με μια λευκή ρίγα κοντά στα μάτια. Έχει μέγεθος γύρω στα είκοσι εκατοστά και βάρος γύρω στα εκατό γραμμάρια.

Το είδος είναι βαδιστικό και τρέφεται με σπόρους και έντομα που βρίσκει στο έδαφος. Διακρίνεται δύσκολα όταν κρύβεται σε σπαρτά και φυλλωσιές και αποφεύγει το πέταγμα, προτιμώντας να περπατά. Ωστόσο, ως αποδημητικό πτηνό καλύπτει πολύ μεγάλες αποστάσεις πετώντας, καθώς περνά το καλοκαίρι στην Αφρική και την Ινδία. Γεννά 6 ως 12 αυγά, τα οποία εκκολάπτονται σε 16-18 ημέρες.

Το ορτύκι είναι δημοφιλές θήραμα. Καθώς υπάρχει ζήτηση για το κρέας και τα αυγά του, υπάρχουν και εκτροφεία ορτυκιών.

## Φωτογραφίες

Αρχείο:Brown Quail.jpg|*Coturnix ypsilophora*
Αρχείο:Weibliche Wachtel (Coturnix coturnix).jpg|Θηλυκό κοινού ορτυκιού
Αρχείο:Caille des blés MHNT.jpg|Αυγά κοινού ορτυκιού 
Αρχείο:3 Japanese quails less than 1 year old.JPG|*Coturnix japonicus* - Ιαπωνικά ορτυκάκια


## Δείτε επίσης
* Τα ορτύκια ως τρόφιμο

## Βιβλιογραφία
*

## Εξωτερικοί σύνδεσμοι
* 
* 

Ορτυκι
Αναρράχη Κοζάνης

Η **Αναρράχη** είναι χωριό και έδρα ομώνυμης τοπικής κοινότητας του δήμου Εορδαίας, της Περιφερειακής Ενότητας Κοζάνης. Βρίσκεται σε απόσταση 11 χλμ. δυτικά της Πτολεμαΐδας και 44 χλμ. βόρεια της Κοζάνης σε υψόμετρο 694 μέτρων. Η τοπική κοινότητα Αναρράχης είναι χαρακτηρισμένη ως αγροτικός ορεινός οικισμός, με έκταση 29,455 χμ² (2011). 

Η Αναρράχη είναι ενωμένη οικιστικά με το Εμπόριο. Το παλαιό της όνομα είναι Δέβρη (Ντέμπρε κατά την περίοδο της Τουρκοκρατίας). Στα χρόνια της Τουρκοκρατίας ανήκε στο πασαλίκι του Αλή Πασά. Οι κάτοικοι της Αναρράχης συμμετείχαν στη Ελληνική Επανάσταση του 1821. Γνωστότερος αγωνιστής ήταν ο υπαξιωματικός και οπλαρχηγός Γεώργιος Ντέμπρελης.

Πρόκειται για παλαιό Βυζαντινό οικισμό, όπου βρίσκονταν δύο σημαντικά κάστρα της περιοχής, ερείπια των οποίων απαντώνται στις θέσεις *Καστρί* και *Κούλα*. Τα δύο κάστρα επικοινωνούσαν με υπόγεια στοά. Στη θέση *Φρούριο*, υπάρχουν τα ερείπια Βυζαντινού ναού. Στην περιοχή βρέθηκαν νομίσματα από την εποχή των Κομνηνών. 

Κατά τη διάρκεια της Τουρκοκρατίας, και ιδιαίτερα την περίοδο που το γειτονικό Εμπόριο αποτελούσε έδρα της Μητρόπολης Μογλενών (1760 - 1860), το χωριό ήταν γνωστό για τα διάσημα *Ελληνικά Εκπαιδευτήρια*, όπου δίδαξαν μεγάλοι λόγιοι της εποχής.  

Το 1918 μετονομάστηκε από Δέβρη σε Αναρράχη . Το 1922 , όταν έγινε η ανταλλαγή πληθυσμών στο χωριό εγκαταστάθηκαν πρόσφυγες από τη Μικρά Ασία, τον Πόντο και τη Θράκη. Ο πληθυσμός έφτασε τότε τους 2.250 κατοίκους περίπου. Ανάμεσά τους ήταν και η Αγία Σοφία της Κλεισούρας, η οποία ήρθε από το Σαρήπαπα της Τραπεζούντας.

Στην Αναρράχη λειτουργεί η επιχείρηση "Ζωοτροφές Αναρράχης" που ιδρύθηκε το έτος 1928 από τον Βελισσάριο Μυλωνά, αρχικά ως πετρελαιοκίνητος αλευρόμυλος και στη συνέχεια ως ζωοτροφόμυλος

## Πληθυσμός

## Πρόσωπα

* Γεώργιος Ντέμπρελης, αγωνιστής της Επανάστασης του 1821
* Αγία Σοφία της Κλεισούρας  (Σαρήπαπα Τραπεζούντας 1883 - Κλεισούρα 1974)
*Βελισσάριος Μυλωνάς (1947), συλλέκτης μηχανών εσωτερικής καύσεως.
* Τρύφωνας Σαμαράς, διάσημος κομμωτής

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Γεώργιος Ντέμπρελης

Ο **Γεώργιος Ντέμπρελης** ή **Δέβρελης** ή **Βούλγαρης** ήταν οπλαρχηγός της Ελληνικής Επανάστασης του 1821  από την Ντέμπρα (Αναρράχη) Εορδαίας της Κοζάνης.

## Βιογραφικά στοιχεία

Ο Γεώργιος Ντέμπρελης γεννήθηκε στα τέλη του 18ου αιώνα στην Ντέμπρα (Αναρράχη) Εορδαίας της Κοζάνης. Αγωνίστηκε κατά την Ελληνική Επανάσταση του 1821 στη Μακεδονία και στη συνέχεια στη Νότια Ελλάδα, ως επικεφαλής ομάδας αγωνιστών. Μετά τη σύσταση τακτικού στρατού, εντάχθηκε ως υπαξιωματικός. Υπηρέτησε και μετά την  ίδρυση του Ελληνικού κράτους. Εγκαταστάθηκε στη νότια Ελλάδα με το επώνυμο Ντέμπρελης δηλαδή από την Ντέμπρα ή Βούλγαρης λόγω της σλαβοφωνίας του, όπως συνηθίζονταν τότε.    

## Αναφορές


Κατηγορία:Αγωνιστές του 1821
Κατηγορία:Έλληνες στρατιωτικοί
Ελβετικά δημοψηφίσματα 2014

**Δώδεκα δημοψηφίσματα** διεξήχθησαν στην Ελβετία το 2014. Τα πρώτα 3 δημοψηφίσματα διεξήχθησαν στις 9 Φεβρουαρίου 2014 και τέσσερα δημοψηφίσματα στις 18 Μαΐου 2014. Οι ψηφοφόροι ρωτήθηκαν για την έγκριση μιας πρωτοβουλίας εναντίον της μαζικής εισροής μεταναστών και την επιβολή ποσόστωσης, για το ομοσπονδιακό διάταγμα περί της χρηματοδότησης και επέκτασης του σιδηροδρομικού δικτύου και για μία ομοσπονδιακή πρωτοβουλία για τις αμβλώσεις. Άλλα δύο δημοψηφίσματα έγιναν στις 28 Σεπτεμβρίου και άλλα τρία στις 30 Νοεμβρίου.

## Δημοψηφίσματα Φεβρουαρίου
Στο δημοψήφισμα για τις αμβλώσεις προτάθηκε να σταματήσει η χρηματοδότηση των εκτρώσεων μέσω της υγειονομικής ασφάλισης, αλλά το αντίτιμο να καταβάλλεται ιδιωτικά, από τη μητέρα.
Η πρόταση εναντίον της μετανάστευσης υποστηρίχθηκε από το Ελβετικό Κόμμα του Λαού, και συνάντησε την αντίθεση του κινήματος ελευθερία κινήσεως για τους εργάτες ανάμεσα στην ΕΕ και στην Ελβετία, το οποίο εισήχθη μετά τη διεξαγωγή δημοψηφίσματος, το 2000. 

### Αποτελέσματα
Γύρω στο 70% των ψηφισάντων καταψήφισαν την πρόταση για τις αμβλώσεις.

Με οριακή πλειοψηφία (50,3%) εγκρίθηκαν οι περιορισμοί στην εισροή μεταναστών. Με την πρόταση μεταξύ άλλων επιβάλλονται περιορισμοί στους μετανάστες στην Ελβετία.

Στα δημοψηφίσματα του Φεβρουαρίου του 2014 έλαβε μέρος το 55,8% του εκλογικού σώματος. 

## Δημοψηφίσματα Μαΐου 2014
Στα 4 δημοψηφίσματα που διεξήχθησαν στις 18 Μαΐου 2014, οι Ελβετοί ψηφοφόροι καταψήφισαν την υιοθέτηση νέου , αυξημένου κατώτερου μισθού στις συλλογικές συμβάσεις ύψους 22 φράγκων την ώρα, κάτι που θα σήμαινε ότι η χώρα θα είχε τον υψηλότερο μισθό στον κόσμο. Τα άλλα δημοψηφίσματα συμπεριελάμβαναν τις αλλαγές στην πρωτοβάθμια περίθαλψη, την ισόβια απαγόρευση στους καταδικασμένους παιδεραστές να εργάζονται με παιδιά και την προμήθεια μαχητικών αεροσκαφών τύπου JAS 39 Gripen.

### Αποτελέσματα

## Δημοψηφίσματα Σεπτεμβρίου
Δύο δημοψηφίσματα διεξήχθησαν στις 28 Σεπτεμβρίου, με τους ψηφοφόρους να ερωτώνται για το ζήτημα της ίδρυσης δημόσιου συστήματος ασφάλισης και για τον τερματισμό της επιβολής φορολογικών διακρίσεων στο χώρο της νοσηλευτικής βιομηχανίας (πρωτοβουλία του λαού). Οι Σοσιαλδημοκράτες και οι Πράσινοι υποστήριξαν την πρόταση για το ενιαίο ταμείο. ενώ η πρωτοβουλία να μειωθεί ο ΦΠΑ ξεκίνησε από την GastroSuisse και στόχος ήταν η μείωση του ΦΠΑ στη νοσηλευτική βιομηχανία από 8% σε 2,5%, στο ίδιο επίπεδο που καταβάλλεται για το φόρο τροφίμων. Ωστόσο, η πρόταση απορρίφθηκε από το Ομοσπονδιακό Συμβούλιο και την Ομοσπονδιακή Συνέλευση με το αιτιολογικό ότι θα οδηγούσε σε μείωση των εσόδων από την καταβολή του ΦΠΑ στη χώρα κατά 750 εκατ. ελβετικά φράγκα.

Αμφότερες οι προτάσεις απορρίφθηκαν από το εκλογικό σώμα.

### Αποτελέσματα

## Δημοψηφίσματα Νοεμβρίου
Άλλα 3 δημοψηφίσματα έγιναν στις 30 Νοεμβρίου αναφορικά με τα αποθέματα χρυσού στη χώρα, την κατάργηση του φορολογικού προνομίου που απολαμβάνουν οι ξένοι στη χώρα και τον περιορισμό της μετανάστευσης. Και οι 3 προτάσεις καταψηφίστηκαν.
### Αποτελέσματα

## Παραπομπές


2014
Ελβετια
Ελβετικά δημοψηφίσματα 2013

Στη διάρκεια του 2013 διεξήχθησαν 8 δημοψηφίσματα στην Ελβετία. Τα πρώτα 3 έγιναν στις 3 Μαρτίου, οπότε οι ψηφοφόροι τάχθηκαν υπέρ της περικοπής στις υπέρογκες αμοιβές και αποζημιώσεις για τα στελέχη των εταιρειών.
## Δημοψηφίσματα 3 Μαρτίου 2013

## Δημοψηφίσματα 9 Ιουνίου 2013

## Δημοψηφίσματα 22 Σεπτεμβρίου 2013

## Δημοψηφίσματα Νοεμβρίου 2013
Στις 24 Νοεμβρίου οι ψηφοφόροι καταψήφισαν την πρόταση για αύξηση των διοδίων στους δρόμους, για τον περιορισμό του ανώτατου μισθού για τα στελέχη εταιρειών κατά 12 φορές όσος ο χαμηλότερος μισθός, και για τη φοροαπαλλαγή στους γονείς που μένουν στο σπίτι με τα παιδιά τους.

## Παραπομπές


2013
Κατηγορία:Δημοψηφίσματα το 2013
Ελβετικά δημοψηφίσματα 2012

Εντός του 2012 διεξήχθησαν συνολικά 12 **δημοψηφίσματα στην [[Ελβετία]]**. Στις 11 Μαρτίου έγιναν 5 δημοψηφίσματα, στις 17 Ιουνίου άλλα 3, στις 23 Σεπτεμβρίου επίσης 3 και στις 25 Νοεμβρίου ένα τελευταίο.

## Δημοψήφισμα Νοεμβρίου 2012
Στο τελευταίο δημοψήφισμα στις 25 Νοεμβρίου 2012 εγκρίθηκε με ποσοστό 68% η πράξη για τις ασθένειες των ζώων.

## Παραπομπές


2012
Κατηγορία:Δημοψηφίσματα το 2012
Damn Small Linux

Το **Damn Small Linux** (ή DSL) είναι ένα ανοικτού κώδικα, ελεύθερο και δωρεάν λειτουργικό σύστημα σχεδιασμένο μόνο για επεξεργαστές με αρχιτεκτονική x86.

## Ιστορία
Η σύλληψη της αρχικής ιδέας και η αρχική συντήρησή του έγιναν από τον John Andrews. 
Αρχικά στηρίχθηκε στο Model-K, μια περιορισμένη έκδοση (22 MB) του Knoppix.
Ξεκίνησε σαν ένα εργαλείο/παιχνίδι. 
Η βασική ιδέα ήταν να εξακριβωθεί πόσα προγράμματα μπορούσαν να χωρέσουν σε 50MB.

Η διανομή φαίνονταν να έχει σταματήσει καθώς υπήρξαν αρκετές διαμάχες μεταξύ του δημιουργού και των συνεισφερόντων στη διανομή.
Ο δημιουργός του τον Απρίλη του 2008, 
θεώρησε ότι έχει εξοριστεί από το εγχείρημα και πέρασε στη δημιουργία του Tiny Core Linux.
Το εγχείρημα φαίνεται να επενέρχεται στη ζωή αφού επανήλθε η σελίδα του.

## Χαρακτηριστικά
* Μπορεί να εκκινήσει από LiveCD, LiveUSB.
* Μπορεί να εκκινήσει μέσα στα Windows.
* Μπορεί να χρησιμοποιηθεί για εγκατάσταση του Debian OS.
* Μπορεί να χρησιμοποιηθεί για να τρέξει έναν SSH/FTP/HTTPD εξυπηρετητή κατευθείαν από το LiveCD ή το LiveUSB.
* Έχει ελάχιστες απαιτήσεις σε μνήμη.

### Βασικά προγράμματα
Η τρέχουσα έκδοση του DSL (4.4.10, 18 Νοεμβρίου 2008) περιλαμβάνει:
* Κειμενογράφους: Beaver, Nano, Vim
* File managers: emelFM
* Επεξεργασία εικόνας: mtPaint (επεξεργαστής εικόνων), xzgv (προβολέας εικόνων)
* Πολυμέσα: gphone, XMMS με υποστήριξη MPEG-1 και VCD
* Γραφείο : Ted (επεξεργαστής κειμένου), SIAG (λογιστικά φύλλα), Xpdf (προβολέας εγγράφων PDF)
* Διαδίκτυο:
** Φυλλομετρητές: Dillo, Firefox, Netrik
** Ηλεκτρονικό ταχυδρομείο: Sylpheed
** Πρόγραμμα ανταλλαγής μηνυμάτων: naim (πελάτης AIM, ICQ, and IRC)
** VoIP: Gphone
** FTP: AxyFTP (FTP πελάτης), BetaFTPD (FTP εξυπηρετητής)
** SSH/SCP (πελάτης και εξυπηρετητής)
** Εξυπηρετητής ιστοσελίδων: Monkey
** Πελάτης SMB
** Απομεμακρυσμένη διαχείριση: Rdesktop (πελάτης RDP), VNC viewer

## Διαχείριση διανομής
Το Damn Small Linux στηρίζεται πλήρως στην κοινότητα των χρηστών του και σε όσους είναι διατεθειμένοι να προσφέρουν με οποιονδήποτε τρόπο σε αυτό.

## Απαιτήσεις
Το DSL υποστηρίζει μόνο την αρχιτεκτονική x86.
Ελάχιστες απαιτήσεις:
* Επεξεργαστής 486
* Μνήμη 16MB
Για να τρέξει εξ ολοκλήρου στη μνήμη του υπολογιστή χρειάζεται 128MB.
Για να τρέξετε πιο απαιτητικά προγράμματα, όπως το firefox, θα χρειαστείτε, φυσικά, περισσότερη μνήμη ανάλογα και με τα πρόσθετα που θα θέλετε να χρησιμοποιήσετε.

Για πολύ παλιούς υπολογιστές, στους οποίους το BIOS δεν υποστηρίζει το 'El Torito', μπορεί να χρησιμοποιηθεί μία δισκέτα εκκίνησης.
Η δισκέτα φορτώνει τον πυρήνα και παρέχει πρόσβαση στο LiveCD ή το LiveUSB.

## Εγκατάσταση
Μπορεί να εγκατασταθεί στο δίσκο σαν Debian OS.

Μπορεί επίσης να εγκατασταθεί σαν "εικόνα" cloop το οποίο θεωρητικά είναι αρκετά ασφαλές αφού φορτώνεται στη μνήμη και οι όποιες αλλαγές χάνονται μετά την επανεκκίνηση.

## Παραπομπές


## Εξωτερικοί σύνδεσμοι

*  
* Η σελίδα για την διανομή στο DistroWatch 

Κατηγορία:Διανομές Linux
Προεδρική εκλογή των Ηνωμένων Πολιτειών 1996 στη Μοντάνα

Η **προεδρική εκλογή των Ηνωμένων Πολιτειών το 1996 στη Μοντάνα** έλαβε χώρα την 5η Νοεμβρίου. Οι ψηφοφόροι επέλεξαν 3 αντιπροσώπους ή εκλέκτορες για το Εκλεκτορικό Κολλέγιο, οι οποίοι ψήφισαν για Πρόεδρο και Vice President.

Η **[[Μοντάνα]]** εξέλεξε  τον Αρχηγό της Πλειοψηφίας της Γερουσίας πομπ Ντολ έναντι του Προέδρου Μπιλ Κλίντον με μια μικρή διαφορά 2,88%. Billionaire businessman Ross Perot (Reform Party of the United States of America-TX) finished in third with 13.56% of the popular vote in Montana.

## Αποτελέσματα

## Αναφορές


Μοντανα
Κατηγορία:Μοντάνα
Vocaloid

Το **Vocaloid** (Iαπωνικά: ボーカロイド, Χέπμπορν: Bōkaroido) είναι μια φωνοσυνθετική συσκευή. Η επεξεργασία σήματος αναπτύχθηκε με συλλογικό εγχείρημα υπό τον Kenmochi Hideki στο Πανεπιστήμιο Πονπέου Φάβρα στη Βαρκελώνη της Ισπανίας το 2000 (η ίδια ομάδα που ίδρυσε αργότερα τα εργαστήρια Voctro)) και αρχικά δεν προοριζόταν για εμπορικό εγχείρημα. Με την υποστήριξη της Yamaha Corporation, αναπτύχθηκε το λογισμικό στο πλήρως εμπορικό προϊόν "Vocaloid." Το λογισμικό βοηθά τους χρήστες να συνθέσουν τραγούδι, πληκτρολογώντας στίχους και μελωδία. Χρησιμοποιεί τεχνολογία συνθετητή με ειδικά ηχογραφημένα φωνητικά από ηθοποιούς ή τραγουδιστές. Για να δημιουργήσει ένα τραγούδι, ο χρήστης πρέπει να εισάγει τη μελωδία και τους στίχους. Η μελωδία εισάγεται με πιάνο midi, ενώ οι στίχοι εισάγονται σε κάθε νότα. Το λογισμικό μπορεί να αλλάξει την ένταση της προφοράς και να παράγει *vibrato* ή να αλλάξει τους τόνους της φωνής. Κάθε vocaloid πωλείται με τη φωνή ενός τραγουδιστή και ενώ αρχικά το λογισμικό προσφερόταν μόνο στην αγγλική (με πρώτα δείγματα τα Leon, Lola και Miriam) και την ιαπωνική (με δείγματα τα Meiko και Kaito), στην έκδοση Vocaloid 3 διαθέτει υποστήριξη  για την ισπανική (με δείγματα τα Bruno, Clara και Maika) την κινεζική (με δείγματα τα Luo Tianyi και Yan He), την κορεατική (με δείγμα το SeeU), την καταλανική (με δείγμα το Ona) και τη γαλλική (με δείγμα το ALYS).

## Χρήση
Το λογισμικό προορίζεται για επαγγελματίες μουσικούς καθώς και για χρήστες που συνθέτουν μουσική μέσω υπολογιστή και έως τώρα οι πωλήσεις του στηρίζονται στην ίδέα ότι ο μόνος περιορισμός είναι οι ικανότητες των χρηστών. Αρκετά ιαπωνικά μουσικά σχήματα της Sony Music Entertainment Japan χρησιμοποίησαν το vocaloid αντί της φυσικής φωνής. Η ιαπωνική εταιρεία Exit Tunes της Quake Inc. κυκλοφόρησε συλλογές με συνθέσεις Vocaloid. Καλλιτέχνες όπως ο Μάικ Όλντφιλντ χρησιμοποίησαν τα vocaloid για φωνές και ηχητικά δείγματα.

## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι

* 
* Vocaloid Wiki
* Y2 Project 


Κατηγορία:Λογισμικό Windows
Χάαρλεμ Στάντιον

Το **Χάαρλεμ Στάντιον** (ολλανδικά: Haarlem Stadion) είναι ποδοσφαιρικό γήπεδο στο Χάαρλεμ της Ολλανδίας και ήταν έδρα της ΧΦΚ Χάαρλεμ μέχρι που πτώχευσε και είναι η τωρινή έδρα της Χάαρλεμ Κενεμερλάντ.

Το γήπεδο χτίστηκε το 1907, ενώ ανακαινίστηκε το 1947 και τη δεκαετία του 1980. Αποτελείται από δύο εξέδρες, μία βόρεια και μία νότια, και, αν και υπάρχουν κερκίδες στα ανατολικά και στα δυτικά, δεν χρησιμοποιούνται. Η χωρητικότητα της βόρειας και της νότιας κερκίδας αγγίζει τις 3.442.

## Παραπομπές


Κατηγορία:Στάδια ποδοσφαίρου στην Ολλανδία
Κατηγορία:Αθλητικές εγκαταστάσεις στην Ολλανδία
Ένας αετός καθότανε

Το **«Ένας αετός καθότανε»** (**«Ένας αϊτός καθότανε»**) ή απλά **«Ένας αετός»** (**«Ένας αϊτός»**) είναι ελληνικό παραδοσιακό δημοτικό τραγούδι που χορεύεται ως τσάμικο. Έχει ερμηνευτεί από πολλούς τραγουδιστές μεταξύ των οποίων ο Τάκης Καρναβάς, ο Γιώργος Παπασιδέρης, ο Γιάννης Κωνσταντίνου, ο Γιώργος Μεϊντανάς, ο Ανδρέας Τσαούσης, ο Βαγγέλης Περπινιάδης και ο Αλκίνοος Ιωαννίδης.

Άξια αναφοράς η αυθεντικότατη και παλιότερη ηχογραφημένη ερμηνεία του τραγουδιού από τον [Αντώνη Νταλγκά](http://rebetiko.sealabs.net/mediawiki/index.php/%CE%91%CE%BD%CF%84%CF%8E%CE%BD%CE%B7%CF%82_%CE%94%CE%B9%CE%B1%CE%BC%CE%B1%CE%BD%CF%84%CE%AF%CE%B4%CE%B7%CF%82_(%CE%9D%CF%84%CE%B1%CE%BB%CE%B3%CE%BA%CE%AC%CF%82)) (στο βιολί ο Δ. Σέμσης) το 1928.

## Εξωτερικοί σύνδεσμοι
*Stixoi.info, Ένας αϊτός
*Η παρτιτούρα και οι στίχοι του τραγουδιού

## Παραπομπές


Κατηγορία:Ελληνικά παραδοσιακά τραγούδια